open-index/open-wikipedia-markdown huggingface dataset:
אריקה קירק

**אריקה ליין קירק** (באנגלית: **Erika Lane Kirk**; נולדה ב-20 בנובמבר 1988) היא אשת עסקים ופודקאסטית אמריקאית. בשנת 2012 זכתה בתואר מיס אריזונה. היא ייסדה את "Everyday Heroes Like You", עמותה התומכת בארגוני צדקה שאינם מוכרים מספיק, ומנחה את הפודקאסט "Midweek Rise Up".

קירק היא אלמנתו של הפעיל השמרני צ'ארלי קירק. לשניים שני ילדים. הם היו נשואים משנת 2021 ועד שנרצח ב-10 בספטמבר 2025.

## ילדות, חינוך ותחרויות יופי
שמאל|ממוזער|קירק כזוכה בתחרות מיס אריזונה ארצות הברית בשנת 2012
אריקה ליין פרנצבה נולדה ב-20 בנובמבר 1988 בסקוטסדייל שבאריזונה. היא גדלה במשפחה קתולית, ואמה לקחה אותה לבתי תמחוי כדי להתנדב, כחלק מחינוכה. היא השתתפה בתחרויות יופי כדרך לתרום לקהילה. בשנת 2006 היא הקימה את "Everyday Heroes Like You", ארגון ללא מטרות רווח, אותו תיארה כדרך "לקדם ולהדגיש את גיבורי היומיום בקהילות שלנו, שיש להם רצון פילנתרופי לעשות שינוי אמיתי בחייהם של אחרים", באמצעות תוכניות לאומיות.

קירק למדה בבית הספר התיכון של נוטרדם בסקוטסדייל. לקירק תואר ראשון מאוניברסיטת אריזונה סטייט במדע המדינה ויחסים בין-לאומיים. בנוטרדאם, היא שיחקה כדורסל וכדורעף, וזכתה בפרסי הספורטסמנט והחברה לקבוצה ע"ש מאט ארנולד. מאוחר יותר היא שיחקה כדורסל בקבוצת הנשים של אוניברסיטת רג'יס בדנוור, קולורדו, במשך שנתיים.

בשנת 2012 היא השתתפה בתחרות מיס אריזונה ארצות הברית 2012, בה זכתה ביום הולדתה ה-23, ולאחר מכן ייצגה את אריזונה בתחרות מיס ארצות הברית 2012, אך לא הצליחה להגיע למקום הראשון.

בשנת 2017 היא למדה באוניברסיטת ליברטי, שם השלימה תואר שני במשפטים ותואר דוקטור במנהיגות נוצרית.

## קריירה וחיים אישיים
בשנת 2019 היא השיקה את הפודקאסט "Midweek Rise Up". קירק היא המנכ"לית של "Proclaim Streetwear", מותג בגדים, ו-Bible in 365, פרויקט משרדי. נכון לשנת 2025, היא עובדת כסוכנת נדל"ן בקבוצת Corcoran בניו יורק.
ממוזער|אריקה וצ'ארלי קירק מדברים יחד באירוע בטקסס בשנת 2025
אריקה ראתה את צ'ארלי קירק לראשונה במהלך טיול משפחתי דתי בישראל, אך לא דיברה איתו. מספר חודשים לאחר מכן, בצירוף מקרים חריג, אריקה נתקלה שנית בקירק בניו יורק. אריקה החלה לצאת עם צ'ארלי קירק ב-2018 והתארסה לו בדצמבר 2020. צ'ארלי היה שותף להקמת Turning Point USA, ארגון אמריקאי הפועל למען פוליטיקה שמרנית. הם נישאו ב-8 במאי 2021 בסקוטסדייל. Turning Point מימן קבלת פנים לחתונה, שנערכה במלון Fairmont Scottsdale Princess, במקביל לציון יום השנה התשיעי לארגון. אריקה השתתפה לעיתים קרובות באירועים של צ'ארלי.

### רצח צ'ארלי קירק

ב-10 בספטמבר 2025, צ'ארלי, בעלה של אריקה, נורה ונרצח בעת שנאם באוניברסיטת יוטה ואלי, אורם.

בנאום לאומה לאחר הרצח אמרה אריקה: "צ'ארלי, אני מבטיחה שלעולם לא אתן למורשת שלך למות. אני מבטיחה שאהפוך את Turning Point USA לדבר הכי גדול שהמדינה הזו ראתה אי פעם. התנועה שבעלי בנה לא תמות – אני לא יכולה לחכות לראות אותך שוב יום אחד".

## קישורים חיצוניים

* 

* 

## הערות שוליים

קטגוריה:בוגרי אוניברסיטת ליברטי
קטגוריה:מגישות פודקאסטים אמריקאיות
קטגוריה:מגישי פודקאסטים אמריקאים
קטגוריה:זוכות בתחרויות יופי אמריקאיות
קטגוריה:דפים עם תרגומים שלא נסקרו
קטגוריה:צ'ארלי קירק
קטגוריה:אמריקאיות שנולדו ב-1988
ארניקס

**ארניקס בע"מ** היא חברת פינטק ישראלית העוסקת בפיתוח תוכנה לתמחור מוצרים פיננסיים, לחברות ביטוח, בנקים וחברות אשראי.

## היסטוריה
החברה נוסדה בפברואר 2001 על ידי סמי קריקלר ויוני חפץ. עם המשקיעים הראשונים בחברה נמנים איי.די.איי. חברה לביטוח, פורמולה ונצ'רס וקרן JVP. החברה עוסקת בפיתוח תוכנה לתמחור מוצרים פיננסיים, לחברות ביטוח, בנקים וחברות אשראי. התמחור מבוסס על ניתוח סטטיסטי של נתוני העבר עם כריית מידע עכשווי ממסדי הנתונים של הגוף הפיננסי. מרכז הפיתוח של החברה שוכן ברמת גן.

בינואר 2017 מונה ראובן בן מנחם ליו"ר דירקטוריון החברה. בפברואר 2021 החליף אותו אראל מרגלית בתפקיד זה.

### גיוס הון
* בתחילת דרכה גייסה החברה 4.5 מיליון דולר.
* בספטמבר 2005 גייסה החברה 7 מיליון דולר.
* בינואר 2017 גייסה החברה 13.5 מיליון דולר.
* בפברואר 2021 גייסה החברה 75 מיליון דולר, בהובלת אינסייט פרטנרס, לפי שווי של מיליארד דולר, ובכך הפכה לחד-קרן.
* בספטמבר 2025 הצטרפה קרן TPG  למשקיעים בחברה, בדרך של רכישת מניות ממשקיעים קודמים.

## קישורים חיצוניים
* 

## הערות שוליים

קטגוריה:חברות תוכנה ישראליות
קטגוריה:ישראל: חברות שהוקמו ב-2001
קטגוריה:רמת גן: חברות
קטגוריה:חברות חד-קרן ישראליות
ברנדון דומינגש

**ברנדון ז'וזה דומינגש** (בצרפתית: **Brandon José Dominguès**; נולד ב-6 ביוני 2000) הוא כדורגלן צרפתי-פורטוגזי המשחק בעמדת הקשר ההתקפי בריאל אוביידו.
## קריירה
דומינגש שיחק במחלקת הנוער של טרואה, וב-25 ביוני 2020 חתם על חוזה מקצועי ראשון במועדון. ב-21 בספטמבר ערך את הופעת הבכורה שלו בקבוצה הבוגרת בליגה הצרפתית השנייה, בהפסד 2–1 לאוסר.

ב-1 בספטמבר 2022 עבר לבודפשט הונבד מליגת העל ההונגרית. ב-11 בפברואר 2023 כבש לראשונה צמד בקריירה, בתיקו 2–2 עם קצ'קמטי. ב-11 ביולי עבר לדברצן, גם היא מליגת העל ההונגרית.

ב-24 ביוני 2025 חתם על חוזה לשלוש שנים בריאל אוביידו מהלה ליגה.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלני טרואה
קטגוריה:כדורגלני בודפשט הונבד
קטגוריה:כדורגלני דברצן
קטגוריה:כדורגלני ריאל אוביידו
קטגוריה:צרפתים שנולדו ב-2000
מסוף רמז

**מסוף רמז** הוא מסוף תחבורה ציבורית עירונית באשקלון, בפינת הרחובות דוד רמז ואלי כהן, המשמש כנקודת מוצא מרכזית לקווי האוטובוס העירוניים בעיר.

## היסטוריה
מסוף רמז הישן פעל במשך עשרות שנים כמרכז תחבורתי מקומי באשקלון. המסוף התמקם ברחוב דוד רמז באזור שכונת מגדל, ושימש כנקודת מוצא והגעה עיקרית לקווי האוטובוס העירוניים בעיר. בהתחשב בצרכים מודרניים של תחבורה ציבורית וברצון לשדרג את מערכת התחבורה העירונית באשקלון, החליטה עיריית אשקלון להקים מסוף חדש ומשודרג. המסוף הישן סבל מבעיות תשתיתיות ולא נתן מענה מתאים למספר הנוסעים הגדל ולצרכים המתקדמים של התחבורה הציבורית העירונית.

בשנת 2021 החלה עיריית אשקלון בעבודות להקמת מסוף רמז החדש. בימים הקרובים לחודש יולי 2021 החלו העבודות הפקטיביות להקמת המסוף החדש, שמיועד היה להחליף את המסוף הישן במיקום חדש. את המסוף תכנן משרד האדריכלות "V5 אדריכלים". במסגרת ההכנה להקמת המסוף הוקמו שני מעגלי תנועה חדשים: מעגל תנועה בצומת אלי כהן–תשרי אשר משמש ככניסה למסוף עבור האוטובוסים, ומעגל תנועה נוסף בצומת רמז–הכרם. העבודות נמשכו כשנה, במהלכה היו שינויים לסירוגין בהסדרי התנועה באזור.

נכון לספטמבר 2025, המסוף החדש טרם נפתח לציבור.

## מאפיינים ושירותים
המסוף החדש כולל מספר שדרוגים לעומת המסוף הישן: המסוף מציע מרחב ממוזג וממוגן לנוחיות המשתמשים בכל תנאי מזג האוויר, נתיבים ייעודיים עבור קווי האוטובוס העירוניים, שטחי מסחר לשירותים נלווים, מפרצי חניה למוניות, וכן חדרי התרעננות עבור הנהגים לשיפור תנאי העבודה והמנוחה.

במקום המסוף הישן מתוכננת לקום חנייה ציבורית שתכלול כ־100 מקומות חנייה. המסוף החדש ממוקם באזור שמהווה ציר מסחרי מרכזי בעיר וצפוי לתרום לפיתוח הכלכלי והמסחרי של האזור. המיקום הנגיש והשירותים המשודרגים אמורים להפוך את השימוש בתחבורה הציבורית לנוח, יעיל ואטרקטיבי יותר עבור תושבי אשקלון.

## הערות שוליים

קטגוריה:ישראל: תחנות מרכזיות ומסופי אוטובוסים
קטגוריה:אשקלון: תחבורה
רמז
באמבו דיאבי

**באמבו דיאבי דיאבי** (באנגלית: **Bambo Diaby Diaby**; נולד ב-17 בדצמבר 1997) הוא כדורגלן סנגלי המשחק בעמדת הבלם בגרנדה בהשאלה מאלצ'ה.

## קריירה
דיאבי נולד בסנגל ועבר למטארו שבקטלוניה בגיל ארבע. הוא החל את לשחק כדורגל במועדונים מקומיים. ב-15 במאי 2016 ערך את הופעת הבכורה שלו בקבוצת הבוגרים של UE קורנייה מהליגה הספרדית השלישית.

בספטמבר 2016, הצטרף דיאבי לסמפדוריה מהסרייה א', וב-1 בפברואר 2017 הושאל למנטובה. ב-28 ביולי 2017 עבר לפראלדה בהשאלה לעונה אחת.

ב-21 ביוני 2018 חתם על חוזה לשלוש שנים בלוקרן מליגת העל הבלגית.

ב-5 ביולי 2019 חתם על חוזה לארבע שנים בברנסלי. ב-21 בינואר 2020 נחשף כי דיאבי נכשל בבדיקת סמים. ב-6 באוקטובר 2020 הוא הושעה לשנתיים והחוזה שלו בברנסלי בוטל.

ב-31 בינואר 2022 הצטרף לפרסטון נורת' אנד מהצ'מפיונשיפ עד לסיום עונת 2021/2022. לאחר שהחוזה הוארך לשנתיים, ב-2 באוגוסט 2023 עבר לשפילד ונסדיי מהצ'מפיונשיפ. ב-22 באוגוסט 2024 עבר לאלצ'ה מהליגה הספרדית השנייה.

## קישורים חיצוניים

## הערות שוליים

קטגוריה:כדורגלנים סנגלים
קטגוריה:כדורגלני סמפדוריה
קטגוריה:כדורגלני לוקרן
קטגוריה:כדורגלני פרסטון נורת' אנד
קטגוריה:כדורגלני שפילד ונסדיי
קטגוריה:כדורגלני אלצ'ה
קטגוריה:כדורגלני בארנסלי
קטגוריה:ילידי 1997
מתיאס דיטורו

**מתיאס אסקייל דיטורו קורטו** (בספרדית: **Matías Ezequiel Dituro Curto**; נולד ב-8 במאי 1987) הוא כדורגלן ארגנטינאי-צ'יליאני המשחק בעמדת השוער באלצ'ה.
## קריירה
דיטורו החל את הקריירה שלו באינדפנדיינטה בארגנטינה, ובשנת 2010 חתם ב־CNI מהליגה הבכירה בפרו. בינואר 2011 הוא עבר לאלאבס מהליגה השלישית בספרד. באוגוסט 2011 הצטרף לסלטה ויגו, אך שיחק רק בקבוצת המילואים.

בהמשך חזר לארגנטינה, ובשנת 2014 עבר לבוליביה, שם שיחק באורורה וחורחה וילסטרמן. לאחר תקופה בדפורטס אנטופגסטה בליגה הצ'יליאנית, חזר לבוליביה בינואר 2017 וחתם בבוליבר. בינואר 2018 הושאל לאוניברסידד קאתוליקה מהליגה הצ'יליאנית.

ב-8 ביולי 2021 הושאל לסלטה ויגו מהלה ליגה לעונת 2021/2022. לאחר ששיחק בפאטיח קראגומרוק בטורקיה, הוא חזר לספרד ובינואר 2024 חתם באלצ'ה. ב-4 ביולי 2025 האריך את חוזהו בקבוצה בשנה נוספת.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:כדורגלנים צ'יליאנים
קטגוריה:כדורגלני אינדפנדיינטה
קטגוריה:כדורגלני דפורטיבו אלאבס
קטגוריה:כדורגלני סלטה ויגו
קטגוריה:כדורגלני אוניברסידד קאתוליקה
קטגוריה:כדורגלני אלצ'ה
קטגוריה:ארגנטינאים שנולדו ב-1987
קטגוריה:צ'יליאנים שנולדו ב-1987
ג'ון דונלד

**ג'ון צ'טאויה דונלד** (בספרדית: **John Chetauya Donald**; נולד ב-25 בספטמבר 2000) הוא כדורגלן ספרדי המשחק בעמדות הבלם והקשר האחורי באלצ'ה.

## קריירה
ג'ון נולד במורסיה והצטרף למחלקת הנוער של ויאריאל בשנת 2015, לאחר ששיחק בריאל מורסיה. הוא ערך את הופעת הבכורה שלו בקריירה בקבוצת המילואים, ויאריאל ג', ב-24 באוגוסט 2019 בליגה הרביעית.

בספטמבר 2020, ג'ון עבר לאלצ'ה והחל לשחק בקבוצת המילואים, אלצ'ה ב', גם היא בליגה הרביעית. את הופעת הבכורה שלו בקבוצה הבוגרת של אלצ'ה הוא ערך ב-16 בדצמבר 2020 במסגרת הגביע המלך הספרדי, בה ניצחה קבוצתו 1–2 את CD בוניול. שלושה ימים לאחר מכן, ב-19 בדצמבר 2020, הוא ערך את הופעת הבכורה שלו בלה ליגה בהפסד 1–3 לאתלטיקו מדריד.

ב-4 בפברואר 2022 חתם ג'ון על הארכת חוזה עם אלצ'ה עד 2025. במאי 2023, לאחר ששיחק באופן קבוע תחת המאמן סבסטיאן בקאסיאסה, הוא קודם באופן רשמי לקבוצה הבוגרת.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ויאריאל
קטגוריה:כדורגלני אלצ'ה
קטגוריה:ספרדים שנולדו ב-2000
בניאט פראדוס

**בניאט פראדוס דיאס** (בספרדית: **Beñat Prados Díaz**; נולד ב-8 בפברואר 2001) הוא כדורגלן ספרדי המשחק בעמדת הקשר באתלטיק בילבאו.
## קריירה
פראדוס נולד בפמפלונה והצטרף למחלקת הנוער של אתלטיק בילבאו ביולי 2015. הוא ערך את הופעת הבכורה שלו בקבוצת המילואים השלישית של המועדון, בסקוניה, בעונת 2018/2019 בליגה הספרדית הרביעית. את הופעת הבכורה שלו בקבוצת המילואים השנייה, בילבאו אתלטיק, הוא ערך ב-26 באוקטובר 2019 בליגה הספרדית השלישית.

ב-14 במאי 2021 האריך פראדוס את חוזהו בבילבאו עד 2025. ב-14 ביולי 2022 הוא הושאל למיראנדס מהליגה השנייה לעונת 2022/2023.

ב-19 באוגוסט 2023 ערך את הופעת הבכורה שלו בלה ליגה במדי אתלטיק בילבאו, בניצחון 0–2 על אוססונה. ב-1 בספטמבר 2023 הוא נרשם רשמית בסגל הקבוצה הבוגרת וקיבל את המספר 24.
## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני אתלטיק בילבאו
קטגוריה:כדורגלני מיראנדס
קטגוריה:ספרדים שנולדו ב-2001
איניגו לקווה

**איניגו לקווה מרטינס** (בספרדית: **Iñigo Lekue Martínez**; נולד ב-4 במאי 1993) הוא כדורגלן ספרדי המשחק בעמדת המגן באתלטיק בילבאו.

## קריירה
לקווה נולד בבילבאו והצטרף למחלקת הנוער של אתלטיק בילבאו בקיץ 2012. הוא ערך את הופעת הבכורה שלו בקבוצה הבוגרת בבסקוניה בליגה הספרדית הרביעית. ב-21 ביוני 2013 קודם לקבוצת המילואים, בילבאו אתלטיק מהליגה השלישית.

ב-29 ביוני 2015, לאחר שהיה שחקן מפתח בעליית הקבוצה לליגה השנייה, הוא קודם לסגל הקבוצה הבוגרת בלה ליגה. את הופעת הבכורה הרשמית שלו בקבוצה הבוגרת הוא ערך ב-15 באוגוסט 2015, בניצחון 0–4 על ברצלונה בסופר קאפ הספרדי. ב-30 באוגוסט 2015 ערך את הופעתו הראשונה בלה ליגה, בהפסד 2–0 לאייבר.

לקווה הבקיע את שער הבכורה שלו בקבוצה ב-21 בדצמבר 2015 בתיקו 1–1 של קבוצתו עם לוגו. ב-3 באפריל 2016 הבקיע את שערו הראשון בלה ליגה בתיקו 1–1 עם גרנדה. ב-8 ביוני 2016 האריך את חוזהו עד 2019. בינואר 2018 הוא האריך את חוזהו שוב, עד 2023. ב-24 בנובמבר 2016 הוא הבקיע את שערו הראשון בליגה האירופית בניצחון 2–3 על ססואולו.

ב-23 באפריל 2023 האריך את חוזהו עד 2025. ב-1 בדצמבר 2024 ערך את הופעתו ה-250 במועדון, בניצחון 1–2 על ראיו ואייקאנו.
## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני אתלטיק בילבאו
קטגוריה:ילידי 1993
פלוריאן לז'ן

**פלוריאן גרגואר קלוד לֶזֶ'ן** (בצרפתית: **Florian Grégoire Claude Lejeune**; נולד ב-20 במאי 1991) הוא כדורגלן צרפתי המשחק בעמדת הבלם בראיו ואייקאנו מהלה ליגה.
## קריירה
לז'ן נולד בפריז והתחיל את הקריירה שלו בקבוצת הנוער של אגדה בשנת 2008. הוא ערך את הופעת הבכורה שלו בקבוצה הבוגרת ב-11 באפריל 2009 בליגה הרביעית.

בקיץ 2009 עבר לז'ן לאיסטר מליגה השנייה. ב-19 בינואר 2010 ערך את הופעת הבכורה המקצועית שלו, בתיקו 0-0 מול גנגאן. ב-7 ביולי 2011 חתם על חוזה לארבע שנים בוויאריאל הספרדית. לאחר ששיחק בקבוצת המילואים, ויאריאל ב', הוא ערך את הופעת הבכורה שלו בקבוצה הבוגרת ב-6 בנובמבר 2011, בתיקו 0-0 עם אספניול. בינואר 2013 הושאל לברסט מליג 1, וההשאלה הוארכה לעונה נוספת ביולי 2013.

ב-15 ביולי 2014 חתם על חוזה לשנתיים בז'ירונה מהליגה הספרדית השנייה. ב-28 באוגוסט 2015 נמכר למנצ'סטר סיטי ומיד הושאל בחזרה לז'ירונה לעונה אחת. ב-29 ביוני 2016 חתם על חוזה לארבע שנים באייבר מהלה ליגה.

ב-4 ביולי 2017 עבר לניוקאסל יונייטד מהפרמייר ליג האנגלית וחתם על חוזה לחמש שנים. ב-11 בספטמבר 2020 הושאל לאלאבס מהלה ליגה לעונה אחת, וב-22 ביולי 2021 נרכש על ידי אלאבס. ב-29 ביולי 2022 הושאל לראיו ואייקאנו בלה ליגה לעונה אחת. ב-28 ביולי 2023 חתם על חוזה קבוע לארבע שנים בראיו ואייקאנו.
## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלני ניוקאסל יונייטד
קטגוריה:כדורגלני דפורטיבו אלאבס
קטגוריה:כדורגלני מנצ'סטר סיטי
קטגוריה:כדורגלני ויאריאל
קטגוריה:צרפתים שנולדו ב-1991
קטגוריה:כדורגלני אייבר
קטגוריה:כדורגלני ראיו ואייקאנו
קטגוריה:כדורגלני ז'ירונה
קטגוריה:כדורגלני ברסט
ראיין כריסטי

**ראיין כריסטי** (באנגלית: **Ryan Christie**; נולד ב-22 בפברואר 1995) הוא כדורגלן סקוטי המשחק בעמדות הקשר ההתקפי והקיצוני בבורנמות' מהפרמייר ליג ובנבחרת סקוטלנד.
## קריירת מועדונים

כריסטי החל את הקריירה שלו באינברנס קלדוניאן ת'יסטל לפני שהצטרף ב-1 בספטמבר 2015 לסלטיק מליגת העל הסקוטית בחוזה לארבע שנים.

באותה שנה, הוא הושאל בחזרה לאינברנס לעונה אחת.

ב-24 בינואר 2017 כריסטי הושאל לאברדין עד סוף עונת 2016/2017. הוא הושאל שוב לאברדין ביוני 2017 לעונת 2017/2018.

ב-31 באוגוסט 2021 עבר לבורנמות' מהצ'מפיונשיפ וחתם על חוזה לשלוש שנים. הוא עלה ליגה עם הקבוצה והחל לשחק בפרמייר ליג, שם כבש את שערו הראשון ב-8 באוקטובר 2022 בניצחון 2–1 על לסטר סיטי.
## קישורים חיצוניים

## הערות שוליים

קטגוריה:כדורגלנים סקוטים
קטגוריה:כדורגלני סלטיק
קטגוריה:כדורגלני אברדין
קטגוריה:כדורגלני בורנמות'
קטגוריה:ילידי 1995
אובינגטון ולר

**אובינגטון יוג'ין ולר** (באנגלית: **Ovington Eugene Weller**; 23 בינואר 1862 – 5 בינואר 1947) היה בנקאי אמריקאי וחבר המפלגה הרפובליקנית בסנאט של ארצות הברית, שם ייצג את מדינת מרילנד בין השנים 1921–1927.

## ביוגרפיה
### ראשית חייו
ולר נולד ב־23 בינואר 1862 בעיר רייסטרסטאון שבמרילנד, לוילמינה (לבית ברימן) וויליאם פ. ולר. בשנת 1877 השלים את לימודיו בבית הספר התיכון פרנקלין. בשנת 1881 סיים את האקדמיה הימית של ארצות הברית, שם היה נשיא הכיתה שלו. לאחר שירות של כשנתיים בצי ארצות הברית, השתחרר בכבוד בשנת 1883.

לאחר שחרורו מהצי, החל ללמוד משפטים בבית הספר הלאומי למשפטים בוושינגטון הבירה (1883). במקביל ללימודיו עבד כפקיד במחלקת הדואר בוושינגטון (1883–1887). בשנת 1887 קיבל תואר ראשון במשפטים, ובשנת 1888 הוסמך לעריכת דין.

### קריירה
ולר עסק בעריכת דין בין השנים 1888–1891 בעיר ויצ'יטה שבקנזס. לאחר מכן פנה לתחומי הבנקאות והתעשייה, ואף היה שותף בחברת תיווך מניות עד לפרישתו בשנת 1901.

בשנת 1912 מונה ליו"ר ועדת הדרכים המדינתית של מרילנד על ידי המושל פיליפס לי גולדסבורו, וכיהן בתפקיד עד 1915. באותה שנה התמודד בבחירות לתפקיד המושל מטעם המפלגה הרפובליקנית, אך הפסיד למועמד הדמוקרטי  בהפרש של 3,181 קולות בלבד.

בין השנים 1918–1920 כיהן כגזבר הוועדה הלאומית הרפובליקנית לסנאט. בבחירות 1920 נבחר לסנאט של ארצות הברית, לאחר שניצח את הסנאטור המכהן ג'ון וולטר סמית'. כהונתו נמשכה מ־4 במרץ 1921 ועד 3 במרץ 1927. במהלך כהונתו היה יו"ר ועדת הסנאט לייצור. בשנת 1926 ניסה להיבחר מחדש, אך הפסיד למילרד טיידינגס.

בשנת 1934, לאחר בחירתו של המושל , מונה ולר ליו"ר נציבות השירות הציבורי של מרילנד, וכיהן בתפקיד בין השנים 1935–1940. הוא כיהן כציר כללי בוועידות הארציות של המפלגה הרפובליקנית בשנים 1916, 1924 ו־1936, וכן היה חבר הוועד הלאומי הרפובליקני בשנים 1932, 1936 ו־1940.

לאחר סיום כהונתו בסנאט, שב לעסוק בעריכת דין בבולטימור (1926) והמשיך לעבוד במקצוע עד מותו. בנוסף, היה קשור גם למשרדי עורכי דין בבוסטון ובניו יורק.

### חיים אישיים
בשנת 1888 לערך נשא לאישה את אליזבת ביילי ממחוז בולטימור. לשניים נולד בן אחד, פלטרון (פלטון) פארקר. אליזבת נפטרה בשנת 1934. בשנות ה־30 חי ולר בעיר סילבר ספרינג, ולאחר פרישתו הרבה לנסוע ברחבי העולם.

ולר נפטר ב־5 בינואר 1947 בבית החולים ג'ונס הופקינס בבולטימור, ונטמן בבית הקברות הלאומי ארלינגטון שבווירג'יניה.

## קישורים חיצוניים

* 
* 

קטגוריה:אמריקאים ילידי מרילנד
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הרפובליקנית
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1862
קטגוריה:אמריקאים שנפטרו ב-1947
הטאו של פו

**הטאו של פו** (באנגלית: **The Tao of Pooh**) הוא ספר משנת 1982 שנכתב על ידי בנג'מין הוף. הספר נועד לשמש כמבוא למערכת האמונות המזרחית של הדאואיזם עבור אנשי המערב. הוא משתמש באופן אלגורי בדמויות הבדיוניות מסיפורי פו הדב מאת אלן אלכסנדר מילן כדי להסביר את העקרונות הבסיסיים והפילוסופיה של הדאואיזם. הספר היה ברשימת רבי המכר של הניו יורק טיימס במשך 49 שבועות. הוף כתב מאוחר יותר את "הטאו של חזרזיר", ספר נלווה.

## רקע
הוף כתב את הספר בלילות ובסופי שבוע בזמן שעבד כגזם עצים בגן היפני של פורטלנד בפארק וושינגטון בפורטלנד, אורגון.

## תקציר
הספר מתחיל בתיאור של טועמי החומץ, שהוא ציור המתאר את שלושת ההוגים המזרחיים הגדולים, קונפוציוס, בודהה ולאו דזה, מעל מכל חומץ. כל אחד שטועם את חומץ "החיים", קונפוציוס מוצא אותו חמוץ, הבודהה מוצא אותו מר, אך לאו דזה, המייסד המסורתי של הדאואיזם, מוצא אותו משביע רצון. לאחר מכן מתפתח הסיפור התומך באנלוגיה זו.

הוף מציג את פו הדב ודמויות קשורות אחרות מסיפוריו של מילן כדמויות המקיימות איתו אינטראקציה בזמן שהוא כותב את "הטאו של פו", אך גם מצטט קטעים מסיפוריהם מספריו האמיתיים של מילן "פו הדב" ו"הבית בקרן פו", כדי להמחיש את נקודותיו לקורא ולדמויות. הוף משתמש ברבות מדמויותיו של מילן כדי לסמל רעיונות השונים או מדגישים עקרונות דאואיסטיים. פו הדב עצמו, למשל, מגלם את עקרונות ה"וו-ויי", המושג הדאואיסטי של "עשייה ללא מאמץ", ופו, המושג של להיות פתוח לחוויה, אך משוחרר ממנה, וזו גם מטאפורה לטבע האדם הטבעי. לעומת זאת, דמויות כמו ינשוף וארנב מסבכות יתר על המידה בעיות, לעיתים קרובות חושבות יתר על המידה עד כדי בלבול, ואיה מתלונן בפסימיות ודואג לקיום, אינו מסוגל פשוט להיות בהווה. הוף רואה באופיו הפשוט של פו, בתפיסת עולמו הלא מתוחכמת ובשיטות פתרון הבעיות האינסטינקטיביות שלו, כמייצגים בצורה נוחה את היסודות הפילוסופיים הדאואיסטיים. הספר משלב גם קטעים מתורגמים מטקסטים דאואיסטיים בולטים שונים, מאת סופרים כמו לאו דזה וג'ואנג דזה. עם זאת, שיר אחד הכלול בספר המיוחס ללו יו משושלת טאנג נכתב למעשה על ידי משורר שושלת סונג לו יו.

## פרסום
הספר היה ברשימת רבי-המכר של הניו יורק טיימס במשך 49 שבועות.

הוא שימש כקריאת חובה בקורסים מסוימים באוניברסיטאות.

## החזרת זכויות יוצרים
באפריל 2018, הוף כתב מכתב למו"ל שלו ובו הודיע להם שהוא מתכנן להחזיר את זכויות היוצרים ל"טאו של פו" ב-15 בדצמבר 2018. הוא ציטט את חוק זכויות היוצרים המתוקן של ארצות הברית והסביר כי נימוקו לרצונו להחזיר את זכויות היוצרים היה מה שהוא ראה כיחס רע כללי מצד המו"ל וחוסר הכרה בהישגיו מצדו. הוא הצליח לבסוף להחזיר את זכויות היוצרים. הוף פרסם את כל ההתכתבויות בנוגע לתהליך זה באתר האינטרנט האישי שלו.

## קישורים חיצוניים
* 

## ביאורים

## הערות שוליים

קטגוריה:דאואיזם
רוברטו פרננדס (2002)

**רוברטו פרננדס חאאן** (בספרדית: **Roberto Fernández Jaén**; נולד ב-3 ביולי 2002) הוא כדורגלן ספרדי המשחק בעמדת החלוץ באספניול.
## קריירת מועדונים
פרננדס נולד בפואנטה חניל שבאנדלוסיה. הוא שיחק בקבוצות הנוער של פואנטה חניל, קורדובה, סביליה ומאלגה. ב-16 באוגוסט 2021 ערך את הופעת הבכורה שלו בקבוצה הבוגרת של מאלגה בליגה הספרדית השנייה מול מיראנדס, וב-22 באוגוסט 2021 כבש את שער הבכורה שלו בקריירה המקצוענית, בתיקו 2–2 מול איביזה.

ב-22 ביולי 2022 הושאל לברצלונה ב' לשנה אחת, וסייע לה לעלות ליגה בתום העונה. לאחר שחזר מההשאלה, הוא הפך לשחקן הרכב במאלגה.

ב-9 ביולי 2024 עבר לראשונה בקריירה לחו"ל וחתם על חוזה לחמש שנים בבראגה מהליגה הפורטוגלית הבכירה. הוא כבש את שער הבכורה שלו בקבוצה ב-15 באוגוסט 2024 במסגרת הליגה האירופית.

ב-14 בינואר 2025 הושאל לאספניול מהליגה הספרדית עד לסוף העונה. ב-27 ביוני 2025 חתם על חוזה קבוע לשש שנים באספניול.
## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני מאלגה
קטגוריה:כדורגלני ברצלונה אתלטיק
קטגוריה:כדורגלני ספורטינג בראגה
קטגוריה:כדורגלני אספניול
קטגוריה:ספרדים שנולדו ב-2002
אורחה במדבר

"**אורחה במדבר**" (ידוע גם בשם "**ימין ושמאל רק חול וחול**") הוא שיר עממי ישראלי ידוע שהלחין דוד זהבי בשנת 1927 על בסיס שיר שכתב יעקב פיכמן. זהו השיר הראשון שהלחין זהבי, והוא בן 16 וחצי בלבד. 

את השיר ביצעו אמנים רבים ביניהם שושנה דמארי, גאולה גיל, שרונה אהרון, רן ונמה, צמד עופרים, אילקה רווה, נתנאלה, טובה בן-צבי, יזהר כהן, שמשון בר-נוי, תיאודור ביקל**,** שלישיית שריד, שלישיית ערבה, יצחק לוי, הבחורים מאפיקים, מירה זכאי, אביבה מרקס, שלומית אהרן, אורה זיטנר, דליה לביא, איריס ועופר פורטוגלי, דפנה זהבי (כלתו של דוד זהבי), חיה סמיר וההרכב "דבקה פנטזיה", ועוד.

## רקע

הנער דוד גולדיס (זהבי) נתקל בשיר שכתב יעקב פיכמן ב"מולדת", ירחון ספרותי לבני הנעורים, אותו ערך פיכמן, שהיה משורר, סופר, עורך, מתרגם, ומבקר ספרות. זהבי שאהב את השיר, קיצר את שמונת בתיו לארבעה בתים, ושינה מעט את מילותיו כך שיתאימו למנגינה שיצר. אחותו הגדולה, לאה, שהייתה מורה למוזיקה, עזרה לו לכתוב את תווי השיר.

לשיר נעשו ביצועים רבים מפי גדולי הזמר העברי, בעיקר בשנות ה-50 וה-60, ואף חוברו לו ריקודי עם.
## לקריאה נוספת
* דוד זהבי, **שלא ייגמר לעולם : מבחר מנגינות**, הוצאת הקיבוץ המאוחד, מפעלי תרבות וחינוך, 1981

## קישורים חיצוניים
* "אורחה במדבר", באתר הספרייה הלאומית
* 
* מילות השיר והאזנה לו, באתר זמרשת
* אקורדים לשיר, באתר נגנו
* "אורחה במדבר", באתר שירה עובדת
* "ימין ושמאל רק חול וחול", באתר 103fm

###### ביצועים
* 
* 
* 
* 
* 
* 
* 
* 
* 
* 
* 
* 

## הערות שוליים

קטגוריה:שירים בעברית
קטגוריה:שירים שהולחנו על ידי דוד זהבי
קטגוריה:שירי ההתיישבות העובדת
קטגוריה:שירים על מדבריות
קטגוריה:שירים שנכתבו בגיל הנעורים
רחים אלחסן

**עבדל רחים אלחסן בונקנו** (בצרפתית: **Abdel Rahim Alhassane Bonkano**; נולד ב-1 בינואר 2002) הוא כדורגלן ניז'רי יליד ניגריה המשחק בעמדת המגן השמאלי בריאל אוביידו ובנבחרת ניז'ר.
## קריירת מועדונים
לאחר ששיחק בקבוצת הנוער של ראיו מחדאונדה, אלחסן ערך את הופעת הבכורה שלו בקבוצה הבוגרת ב-פראקוולוס אנטמירה בשנת 2020. ב-1 בספטמבר 2021 הושאל לחימנסטיקה סגוביאנה מהליגה הספרדית הרביעית לעונת השאלה אחת. לאחר שחזר לראיו מחדאונדה, ב-4 באוגוסט 2023 חתם על חוזה לשנתיים ברקראטיבו ולבה.

ב-15 ביולי 2024 חתם על חוזה לשלוש שנים באוביידו מהליגה הספרדית השנייה. ב-17 באוגוסט 2024 ערך את הופעת הבכורה שלו, בניצחון 1–0 על דפורטיבו לה קורוניה.
## קריירה בין-לאומית
אלחסן נולד בניגריה והוא ממוצא ניז'רי. הוא ערך את הופעת הבכורה שלו בנבחרת ניז'ר ב-23 במרץ 2022, בתיקו 1–1 מול נבחרת מוזמביק.
## קישורים חיצוניים

## הערות שוליים

קטגוריה:כדורגלנים ניז'רים
קטגוריה:כדורגלני רקראטיבו ולבה
קטגוריה:כדורגלני ריאל אוביידו
קטגוריה:כדורגלני נבחרת ניז'ר
קטגוריה:ילידי 2002
אובי אג'אריה

**אובימונו "אובי" דומיניק אג'אריה** (באנגלית: **Oviemuno "Ovie" Dominic Ejaria**; נולד ב-18 בנובמבר 1997) הוא כדורגלן אנגלי המשחק בעמדת הקשר בריאל אוביידו מהלה ליגה.
## קריירת מועדונים
אג'אריה גדל בסאות'ווארק שבלונדון ושיחק במשך תשע שנים בקבוצת הנוער של ארסנל, לפני שהצטרף ב-2014 לליברפול. ב-16 בספטמבר 2016 נכלל לראשונה בסגל הקבוצה הבוגרת במשחק נגד צ'לסי בפרמייר ליג, אך לא שותף. ארבעה ימים לאחר מכן, ב-20 בספטמבר 2016, ערך את הופעת הבכורה שלו בקבוצה הבוגרת נגד דרבי קאונטי בגביע הפוטבול ליג, כשהחליף את רוברטו פירמינו בניצחון 3–0.

ב-31 בינואר 2018 הושאל אג'אריה לסנדרלנד מהפוטבול ליג צ'מפיונשיפ עד תום העונה. הוא ערך 11 הופעות בסך הכול, ובתום העונה ירד עם הקבוצה לפוטבול ליג הראשונה. את שערו היחיד בקבוצה, ושער בכורה בקריירה המקצועית, כבש במשחק האחרון של העונה נגד האלופה, וולברהמפטון וונדררס.

ב-7 ביוני 2018 הושאל לריינג'רס מליגת העל הסקוטית לעונת 2018/2019. ב-12 ביולי 2018 ערך את הופעת הבכורה שלו בקבוצה במסגרת הליגה האירופית מול שקופי.

ב-7 בינואר 2019 הושאל לרדינג מהפוטבול ליג צ'מפיונשיפ עד תום עונת 2018/2019. ב-8 באוגוסט 2019 הושאל לרדינג לעונת 2019/2020, כאשר בסיומה רדינג התחייבה לרכוש אותו. ב-28 באוגוסט 2020 חתם על חוזה קבוע לארבע שנים ברדינג. ב-18 בדצמבר 2023 עזב את המועדון בהסכמה הדדית.

ב-13 באוגוסט 2025 חתם על חוזה לשנתיים באוביידו מהלה ליגה.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:כדורגלני ארסנל
קטגוריה:כדורגלני ליברפול
קטגוריה:כדורגלני סנדרלנד
קטגוריה:כדורגלני גלאזגו ריינג'רס
קטגוריה:כדורגלני רדינג
קטגוריה:כדורגלני ריאל אוביידו
קטגוריה:ילידי 1997
ג'יימס לויד (פוליטיקאי ממרילנד)

**ג'יימס לויד** (באנגלית: **James Lloyd**; 1756 – 20 בספטמבר 1830) היה פוליטיקאי אמריקאי.

## ביוגרפיה
לויד נולד ב-1756 בפארלי (כיום פיירלי) ליד צ'סטרטאון שבפרובינציית מרילנד. הוא למד לימודים קלאסיים ומשפטים, התקבל לעריכת דין והחל לעסוק כעורך דין. הוא מונה ללוטננט משנה במיליציה של מחוז קנט בשנת 1776 ושירת במהלך מלחמת העצמאות האמריקאית. במלחמת 1812 שירת כגנרל ושחרר את השבוי פרנסיס סקוט קי מפורט מקהנרי.

לויד נבחר כחבר המפלגה הפדרליסטית לסנאט של ארצות הברית כדי למלא את המושב שהתפנה בעקבות התפטרותו של ג'ון הנרי וכיהן בתפקיד מ-8 בדצמבר 1797 ועד 1 בדצמבר 1800, אז התפטר. ב-27 ביוני 1798, הציג לויד את חוק ההסתה של 1798, חלק מחוקי הזרים וההמרדה.

לאחר מכן חזר לעסוק בעריכת דין. ג'יימס לויד נפטר באחוזת ראטקליף, ליד איסטון שבמרילנד, ב-20 בספטמבר 1830.  הוא נקבר בקלובר פילדס, אחוזת בתו במחוז קווין אן, מרילנד.

## קישורים חיצוניים
* 
* 

## הערות שוליים

קטגוריה:סנאטורים חברי המפלגה הפדרליסטית
קטגוריה:אמריקאים ממוצא ולשי
קטגוריה:חברי הסנאט של ארצות הברית ממרילנד
קטגוריה:גנרלים בצבא ארצות הברית
קטגוריה:אמריקאים שנולדו ב-1756
קטגוריה:אמריקאים שנפטרו ב-1830
גנטיקה אקולוגית

**גנטיקה אקולוגית** היא תת-תחום בביולוגיה שחוקר איך שינויים גנטיים באוכלוסיות קשורים לשינויים בסביבה – גם בסביבה החיה (ביוטית) וגם בתנאים הפיזיים (אביוטיים, כמו אקלים)

בגנטיקה של אוכלוסיות תפקיד הסביבה באבולוציה הסתגלותית נוטה להישאר חבוי, שכן היא מתארת שינויי תדירויות גנים באמצעות נוסחאות מתמטיות ומניחה תנאים קבועים. לעומתה הגנטיקה האקולוגית מתמקדת בהבנת הקשר הישיר בין שונות גנטית לשונות סביבתית. למשל, איך תכונות נראות שונות (פנוטיפים) משקפות שונות גנטית שמושפעת מהסביבה. הופעתם של כלי מחקר מולקולריים והתפתחות האקולוגיה המולקולרית בתוך תחום הגנטיקה האקולוגית הרחיבו מאוד את ההיקף המושגי של התחום בתחילת המאה ה-21.

מקורותיה של הגנטיקה האקולוגית נטועים בהסינתזה האבולוציונית המודרנית שבה הושגה האינטגרציה בין הגנטיקה של גרגור מנדל לאבולוציה הדרוויניסטית באמצעות עבודותיהם התאורטיות של רונלד פישר ס. רייט וג'. ב. ס. הלדיין, ובאמצעות עבודותיהם המושגיות והכתיבה המשפיעה של ג'. הקסלי, דובז’נסקי וה. ג’. מולר. באופן טבעי רוב המחקר האבולוציוני בשלב הראשון התרכז בכוחות שגורמים לשינויים בתדירויות גנים וגנוטיפים בתוך אוכלוסיות.

נקודת המבט שהתמקדה בגנים לא הייתה מוקד המחקר המרכזי עבור חלק גדול מהחוקרים בשטח, הכוללים חוקרי טבע, זואולוגים ואקולוגים. הם התמקדו בברירה טבעית ככוח האבולוציוני היחיד היכול ליצור הסתגלות – ההתאמה בין אורגניזם לסביבתו. עם זאת, הדגש שלהם היה על תפקיד הסביבה בתהליך ההסתגלות.

גנטיקה אקולוגית חוקרת תהליכים אבולוציוניים, במיוחד הסתגלות באמצעות ברירה טבעית, בהקשר אקולוגי, במטרה להסביר את הדפוסים הפנוטיפיים הנצפים בטבע. בעוד שגנטיקה אבולוציונית נוטה להיות ענף של מתמטיקה שימושית המבוסס על עקרונות מנדליים, גנטיקה אקולוגית נשענת על אינטראקציה הדדית בין תיאוריה לבין תצפיות אמפיריות מניסויי שטח ומעבדה.

## הערות שוליים

קטגוריה:אבולוציה
השפעות חברתיות של תאוריית האבולוציה

**השפעות החברתיות של תאוריית האבולוציה** היו משמעותיות. ככל שהתפתח והתחזק ההסבר המדעי למגוון החיים באמצעות אבולוציה המונעת באמצעות ברירה טבעית, הוא לעיתים החליף הסברים חלופיים, שלפעמים היו נפוצים מאוד. מאחר שהאבולוציה כוללת גם הסבר למקורות האדם, היא השפיעה עמוקות על החברה האנושית. חלק מהאנשים דחו באופן נחרץ את ההסבר המדעי בשל ההשלכות הדתיות הנתפסות שלו (למשל, דחיית הבריאה המיוחדת של האדם כפי שמתוארת בתנ"ך). הדבר גרם לעימות עז בין תומכי בריאתנות לאבולוציה בחינוך הציבורי, בעיקר בארצות הברית.

רעיונותיו של דרווין וממשיכי דרכו השפיעו בצורה מתגברת על עוד ועוד תחומי ביולוגיה, באמצעות מספר סינתזות. בשנות ה-70 קבע תאודוסיוס דובז'נסקי, כי "דבר אינו הגיוני בביולוגיה אלא לאורה של האבולוציה" ומאז התפתחו עוד סינתזות, אישושים והדגמות לאבלוציה דרך תחומים, ניסויים, תצפיות ותאוריות נוספות כמו ביולוגיה התפתחותית אבולוציונית.

לאבולוציה הייתה השפעה גוברת גם בתחום מדעי החברה. ההשפעות הבולטות הן בגישה ההתנהגותית בפסיכולוגיה, בפסיכואנליזה ובמודלים בפסיכולוגיה חברתית, בכלכלה ובסוציולוגיה. מודל מפורסם בסוציולוגיה הוא הדרוויניזם החברתי. הוא פותח על ידי הרברט ספנסר, שסיכם הגיגים חברתיים בסגנון דרוויניסטי, שפורסמו לפני הופעת תורת דרווין. הדרוויניזם החברתי השתמש במונחים אבולוציוניים כדי להסביר התפתחות חברתית. ספנסר טען כי החברה עוברת אבולוציה באותו אופן שבו עוברים אותה המינים החיים. תפיסות אבולוציוניות הובילו לפיתוח פסיכולוגיה אבולוציונית ופסיכולוגיה התפתחותית אבולוציונית (חוקרים בולטים: ג'ון טובי ולדה קוסמידס), לחקר מקורות אבולוציוניים של רגשות, דפוסי התנהגות ומבנה המוח האנושי. בסוציולוגיה נעשה שימוש במודלים אבולוציוניים להבנת שינויים במבנה החברתי ובמערכות מוסר. לצד דרוויניזם חברתי של הרברט ספנסר, התפתחו גישות ביקורתיות הרואות באבולוציה מסגרת להסבר שיתופי פעולה וחברה מתואמת (כגון עבודתו של פיטר קרופוטקין על "עזרה הדדית").

באבולוציה של שפה – תהליכים אבולוציוניים שימשו מטאפורה ומודל להבנת בלשנות היסטורית והתפתחות השפות. צ'ארלס דרווין עצמו הציע הקבלות בין התפצלות שפות להתפצלות מינים. חוקרים כמו אוגוסט שלייכר ונואל רו חקרו את "עץ השפות" ואת דפוסי שינוי בשפות, ואילו מחקרים מודרניים משלבים נוירובלשנות עם תובנות אבולוציוניות להבנת מקור השפה. האבולוציה הביולוגית סיפקה השראה לחקר אבולוציה תרבותית, העוסקת בהעברת "יחידות תרבות" (ממים) מדור לדור. ריצ'רד דוקינס טבע את המונח מם ב־1976 בספרו "הגן האנוכיי", והציג מודל לפיו תרבות עוברת ברירה טבעית בדומה לגנים. מחקרים בתחומים אלה משלבים אנתרופולוגיה, ארכאולוגיה ומדעי המוח. תחום אבולוציה חברתית ותרבותית הוא תחום רחב שהתפתח בתחומים כמו סוציולוגיה ואנרתופולוגיה. בכלכלה התפתח תחום כלכלה אבולוציונית חוקר מערכות כלכליות כתהליכים דינמיים של הסתגלות ושינוי. חוקרים כמו תורסטן ובלן וג'וזף שומפטר יישמו רעיונות של "ברירה" ו"שינוי הדרגתי" להבנת חדשנות, מחזורי עסקים והיווצרות מוסדות.

קטגוריה:אבולוציה
קטגוריה:מדעי החברה
מאדס ולנטין

**מאדס גירסינג ולנטין פדרסן** (בדנית: **Mads Giersing Valentin Pedersen**; נולד ב-1 בספטמבר 1996), המכונה גם **מאדס ולנטין**, הוא כדורגלן דני המשחק בעמדות המגן השמאלי וקשר הכנף באאוגסבורג מהבונדסליגה.

## קריירת מועדונים
ולנטין קודם לקבוצה הבוגרת של נורשלן בקיץ 2015, בגיל 19, וערך את הופעת הבכורה שלו בליגת העל הדנית ב-27 בספטמבר 2015, בניצחון 2–0 על אורהוס. בעונת 2016/2017 הפך לשחקן מפתח בנורשלן. בנובמבר 2018 שינה את שם חולצתו מ"מיני" ל"ולנטין" כדי לכבד את משפחתו.

ב-27 ביוני 2019 הצטרף ולנטין לאאוגסבורג מהבונדסליגה בחוזה עד יוני 2024. הוא ערך את הופעת הבכורה שלו ב-17 באוגוסט 2019 מול בורוסיה דורטמונד בתבוסה 5–1. ב-30 בינואר 2020 הושאל לציריך מליגת העל השווייצרית לשארית העונה. ב-14 ביולי 2023 האריך את חוזהו עד יוני 2027.

## קריירה בין-לאומית
ולנטין זומן לראשונה לסגל נבחרת דנמרק לקראת משחקי ידידות ב-26 במרץ ו-29 במרץ 2022 נגד הולנד וסרביה.

## קישורים חיצוניים

## הערות שוליים

קטגוריה:כדורגלנים דנים
קטגוריה:כדורגלני נורשלן
קטגוריה:כדורגלני אאוגסבורג
קטגוריה:כדורגלני פ.צ. ציריך
קטגוריה:כדורגלני נבחרת דנמרק
קטגוריה:ילידי 1996
ארנה מאייר

**ארנה קארל מאייר** (בגרמנית: **Arne Carl Maier**; נולד ב-8 בינואר 1999) הוא כדורגלן גרמני המשחק בעמדת הקשר באויפשט מליגת העל ההונגרית.

## קריירת מועדונים
מאייר שיחק בקבוצות הנוער של לודוויגספלדה, ובשנת 2017 עבר לשחק בבוגרים של הרטה ברלין. בתחילה הציג יכולת מרשימה ותפס מקום בהרכב הקבוצה, וסייע לה לסיים במרכז הטבלה בבונדסליגה. בתחילת עונת 2020/21 עבר מאייר לארמיניה בילפלד, העולה הטרייה לבונדסליגה. מאייר שיחק בקבוצה זו עונה אחת, ונשאר עמה בליגה. בתום ההשאלה חזר מאייר להרטה ברלין, ומיד הושאל שוב, והפעם לאאוגסבורג. בעונת 2021/22 הציג יכולת טובה מאוד באאוגסבורג, וחתם בסיומה על חוזה לשלוש שנים עם אופציה להארכה. בעונת 2022/23 הבקיע מאייר חמישה שערי ליגה, שהיוו שיא קריירה עבורו, והקבוצה סיימה במקום ה-15. גם בשתי העונות הבאות מאייר הציג יכולת טובה, וקבוצתו סיימה בתחתית הטבלה אך נשארה בבונדסליגה. בעונת 2025/26 איבד מאייר את מקומו בהרכב אאוגסבורג וערך הופעת ליגה אחת בלבד. בפברואר 2026 חתם מאייר באויפשט מליגת העל ההונגרית, בהמלצתו של המנהל המקצועי פאל דרדאי, שאימן את מאייר בתקופתו בהרטה ברלין. 

## קריירה בינלאומית
מאייר שיחק בכל הנבחרות הצעירות של גרמניה, ובשנת 2019 השתתף עם נבחרת גרמניה בכדורגל עד גיל 21 באליפות אירופה בכדורגל עד גיל 21 - 2019, בה הבקיע שער אחד בניצחון 6-1 על סרביה בשלב הבתים. מאייר וגרמניה סיימו טורניר זה במקום השני, לאחר הפסד 2-1 לנבחרת המקבילה של ספרד. 

בשנת 2021 נכלל מאייר בסגל הגרמני לאולימפיאדת טוקיו. מאייר פתח בהרכב בכל שלושת משחקיה של גרמניה בשלב הבתים, אך הנבחרת לא צלחה שלב זה והודחה מהטורניר האולימפי. נכון לשנת 2026, מאייר לא ערך הופעות בנבחרת גרמניה הבוגרת. 

## קישורים חיצוניים

## הערות שוליים

קטגוריה:כדורגלנים גרמנים
קטגוריה:כדורגלני הרטה ברלין
קטגוריה:כדורגלני ארמיניה בילפלד
קטגוריה:כדורגלני אאוגסבורג
קטגוריה:כדורגלני אויפשט
קטגוריה:כדורגלנים גרמנים באולימפיאדת טוקיו (2020)
קטגוריה:גרמנים שנולדו ב-1999
שנאת אחים

"**שנאת אחים**" הוא סינגל שיצא לאחר מותו של האמן ענר שפירא ז"ל, והוא דואט וירטואלי עם הזמר והראפר שאנן סטריט, סולן להקת "הדג נחש". השיר נכלל במיני-אלבום הבכורה של שפירא, "מבוא לענרכיזם", שיצא באפריל 2024. השיר נודע בזכות מסריו המצמררים והנבואיים על הפילוג בחברה הישראלית, שנכתבו לפני מותו של שפירא בטבח במסיבת נובה ב-7 באוקטובר 2023.

## רקע וכתיבה
ענר שפירא, שנחשב לאמן רב-תחומי, כתב והלחין את השיר עוד בחייו. השיר עוסק בשנאת החינם ובשסעים החברתיים בישראל, בין ימין לשמאל, דתיים וחילונים. לאחר מותו בפיגוע, משפחתו, פנתה לאמנים שונים כדי שישתתפו ביצירת האלבום מהחומרים שהותיר אחריו.

שאנן סטריט הוזמן להשתתף בפרויקט, והביע את תחושתו כי השיר "שנאת אחים" משקף את האווירה והצורך באחדות לאחר טבח שבעה באוקטובר, מה שהפך את המסר שלו לאקטואלי במיוחד. סטריט הוסיף לשיר בית משלו, ובכך הפך את היצירה לדואט משותף. בבית זה פנה סטריט ישירות לענר שפירא, והתייחס לאופיו הלא-שגרתי של שיתוף הפעולה, כפי שמשתקף בשורות .

## קליפ והפצה
השיר יצא לאור כסינגל באפריל 2024, במקביל ליציאת המיני האלבום המלא. השיר זכה להשמעות רבות ברדיו והגיע למקומות גבוהים במצעדים השבועיים של גלגלצ ותחנות רדיו נוספות, במצעדים השנתיים הגיע במצעד גלגלצ לשנת ה'תשפ"ד למקום 17 ובנוסף הושמע במצעד השנתי של כאן מורשת של אותה שנה בפינה בה הושמעו שירים של אמנים שנהרגו בטבח השבעה באוקטובר ובמהלך המלחמה.

הקליפ של השיר, שצולם בירושלים, עיר הולדתו של ענר, מציג קטעי ארכיון של שפירא משתלב עם צילומים עכשוויים של שאנן סטריט ושל משפחתו וחבריו של ענר. הקליפ מחבר בין הזיכרון של ענר לבין המסר החשוב של השיר שרלוונטי לישראל של היום.

## אזכור של פאב ובית הקפה סירה
הקליפ מצולם בין השאר  בפאב ובית הקפה "סירה" אשר שימש בין השאר את אוהדי קבוצת "הפועל ירושלים" שענר היה אוהד שלה בנוסף שאנן סטריט סולן להקת "הדג נחש" זכה להופיע במקום, אשר מוזכר בבית אחרון שכתב לשיר לאחר מותו של ענר אשר מזכיר את חברו של ענר שפירא הירש גולדברג-פולין אשר נסע יחד עם ענר מהפאב למסיבת הנובה ברעים שם ענר נרצח במיגונית המוות  ומשם הירש גולדברג-פולין נחטף לעזה ונרצח בשבי באוגוסט 2024.

הקטע בשיר המזכיר את הפאב ובית הקפה "סירה".

## מיקומי שיא

## קישורים חיצוניים

## הערות שוליים

קטגוריה:שירים בעברית
קטגוריה:שירי היפ הופ בעברית
קטגוריה:שירי מלחמת חרבות ברזל
שמרנות בארצות הברית

**שמרנות בארצות הברית** (באנגלית: **Conservatism in the United States**) היא אחת משתי האידאולוגיות המרכזיות בארצות הברית, כשהשנייה היא ליברליות. השמרנות במדינה משלבת עקרונות של אינדיבידואליזם, מסורתיות, קפיטליזם ורפובליקניזם.

השמרנים בארצות הברית בדרך כלל מגיעים מאוכלוסייה נוצרית-ימנית הנאמנה לערכים נוצריים ולאבסולוטיזם מוסרי. רובם מתנגדים להפלות מלאכותיות ולזכויות להט״ב (לכל הפחות באופן חלקי). בהיבט הכלכלי, רוב השמרנים האמריקאים תומכים בליברליזם כלכלי המעודד תחרות בשוק הקפיטליסטי ומתנגדים לארגוני עובדים, סוציאליזם וקומוניזם.

השמרנים בארצות הברית תומכים בהחזקת כלי נשק לצורך הגנה עצמית, להבדיל מהימין השמרני במדינות אירופאיות. בנוסף, חוגים מסוימים במחנה השמרני האמריקאי נוטים לפקפק במחקרים על אבולוציה והתחממות גלובלית.

## היסטוריה
לאחר המהפכה האמריקאית, אמריקאים רבים התנגדו לשמרנות האירופאית שכללה אמונה במונרכיה ומדינה דתית. המחנה השמרני באמריקה תמך במידה רבה בזכויות אדם ובדמוקרטיה. לאורך ההיסטוריה השמרנים התנגדו להתערבות ממשלתית בשירותי בריאות ובנושאים סביבתיים כגון התחממות גלובלית. חוקרי המחשבה הפוליטית השמרנית נוטים לכנות את ג'ון אדמס כאב הרעיוני של השמרנות האמריקנית.

השמרנות האמריקאית קמה במסגרת הרפובליקניזם בארצות הברית , אידאולוגיה לפיה השלטון הראוי במדינה הוא רפובליקה ולא מונרכיה כפי שהיה נפוץ באותן התקופות. מהמאה ה-17 עד המאה ה-19 התחזקה בארצות הברית תנועת הלסה פר (Laissez-faire), שלתפיסתה המערכת הכלכלית במדינה צריכה להיעשות באופן חופשי ללא התערבות ממשלתית, רגולציות, סדרי עדיפויות, תעריפים וסובסידיות.

## סוגים
* שמרנות פיסקלית  – שמרנות המתמקדת במיסים נמוכים ובהפחתת הוצאות ממשלתיות.
* שמרנות ליברטריאנית  – מיזוג של שמרנות פיסקלית וליברטריאניזם. השמרנות הליברטריאנית נוקטת בגישה מחמירה יותר בכל הנוגע לסמכות הפדרלית ולחוקת ארצות הברית.
* שמרנות לאומית  – מיזוג של לאומיות ושמרנות. אידאולוגיה זו מתמקדת בשימור הזהות הלאומית ובלאומיות אמריקאית .
* נאו-קונסרבטיזם – התערבות פעילה ואגרסיבית בענייני חוץ, לצורך התנעת תהליכים ליברליים וקידום הדמוקרטיה בעולם.
* פלאו-שמרנות – זרם בשמרנות האמריקאית התומך בבדלנות מדינית וכלכלית, התנגדות להגירה והידוק אופייה הנוצרי של ארצות הברית.

## קישורים חיצוניים

## הערות שוליים

קטגוריה:המפלגה הרפובליקנית (ארצות הברית)
קטגוריה:ביטויים ומושגים פוליטיים אמריקאיים
קטגוריה:ארצות הברית: היסטוריה פוליטית
גובה (טופוגרפיה)

ממוזער|השוואת מרחק אנכי
ב**[[טופוגרפיה]]**, **גובה** של מיקום גאוגרפי הוא גובהו מעל או מתחת לנקודת ייחוס קבועה, לרוב גיאואיד, שהוא מודל מתמטי של גובה פני הים של כדור הארץ כמשטח כבידה שווה פוטנציאל (דאטום). המונח 'גובה' משמש בעיקר כאשר מתייחסים לנקודות על פני כדור הארץ, בעוד שגובה גאופוטנציאלי משמש לייחוס נקודות מעל פני השטח, כגון כלי טיס בטיסה או חללית במסלול, ועומק משמש לנקודות מתחת לפני השטח. אין לבלבל בין גובה לבין המרחק ממרכז כדור הארץ.
[ממוזער|[היסטוגרמה|היסטוגרמת גובה של פני כדור הארץ]]
בשל הבליטה המשוונית, לפסגות האוורסט והר צ'ימבורסו יש, בהתאמה, את הגובה הגדול ביותר ואת המרחק הגיאוצנטרי הגדול ביותר.

## תעופה
בתעופה, המונח גובה או גובה שדה תעופה מוגדר על ידי ICAO כנקודה הגבוהה ביותר באזור הנחיתה. גובה זה נמדד לעיתים קרובות ברגל, וניתן למצוא אותו בתרשימי גישה של שדה התעופה.
[ממוזער|חלק מ[מפה טופוגרפית של הלאקאלה (הוואי), המציגה את הגובה.]]

## מפות ו-GIS
[ממוזער|תמונת [תוכנית לאנדסאט|לנדסאט מעל גובה SRTM שצולמה על ידי נאס"א, המציגה את חצי האי קייפ ואת כף התקווה הטובה שבדרום אפריקה, בחזית התמונה.]]
GIS, או מערכת מידע גאוגרפית, היא מערכת מחשב המאפשרת ויזואליזציה, מניפולציה, לכידה ואחסון של נתונים עם מאפיינים נלווים. GIS מציע הבנה טובה יותר של דפוסים וקשרים של הנוף בקני מידה שונים. כלים בתוך ה-GIS מאפשרים מניפולציה של נתונים לצורך ניתוח מרחבי או קרטוגרפיה.
ממוזער|מפת גובה של פני כדור הארץ (כולל מים וקרח) בהטלה מלבנית שווה, מנורמלת כגווני אפור של 8 סיביות, כאשר ערכים בהירים יותר מצביעים על גובה גבוה יותר.
מפה טופוגרפית היא הסוג העיקרי של מפה המשמשת לתיאור גובה, לרוב באמצעות קווי גובה. במערכת מידע גאוגרפית (GIS), מודלים דיגיטליים של גובה (DEM) משמשים בדרך כלל לייצוג פני השטח (טופוגרפיה) של מקום, באמצעות מערך נתונים של גבהים. מודלים דיגיטליים של שטח הם דרך נוספת לייצוג שטח ב-GIS.

המכון הגאולוגי של ארצות הברית (USGS) מפתח תוכנית גובה תלת-ממדית (3DEP) כדי לעמוד בקצב הצרכים הגוברים לנתונים טופוגרפיים באיכות גבוהה. 3DEP הוא אוסף של נתוני גובה משופרים בצורת נתוני LiDAR באיכות גבוהה מעל ארצות הברית, הוואי והטריטוריות של ארצות הברית. ישנן שלוש שכבות DEM של אדמה חשופה ב-3DEP שהן חלקות ברמה הארצית ברזולוציה של 1/3, 1 ו-2 קשת-שניות.

## ראו גם
* גיאודזיה
* רשימת ההרים הגבוהים ביותר על פני כדור הארץ
* בולטות טופוגרפית

## קישורים חיצוניים
* אתר האינטרנט של הסקר הגיאודטי הלאומי של ארצות הברית
** מילון מונחים גיאודטי @ NGS
** ממיר גובה מקוון מ-NGVD 29 ל-NAVD 88 @ NGS
* אתר האינטרנט של המכון הגאולוגי של ארצות הברית
* מכון הסקרים הגאוגרפיים
* מסד נתונים גולמי של ETOPO2 להורדה (רשת של 2 דקות) 
* מסד נתונים גולמי של ETOPO5 להורדה (רשת של 5 דקות) 
* מצא את הגובה של כל מקום * פרופיל הגובה של הנתיב באמצעות Google Earth

## הערות שוליים

קטגוריה:גאוגרפיה פיזית
קטגוריה:טופוגרפיה
קטגוריה:דפים עם תרגומים שלא נסקרו
עידו גורשטיין

**עידו גורשטיין** (נולד ב-13 ביולי 2002 בכפר סבא) הוא שחמטאי ישראלי בדרגת רב-אמן וחבר נבחרת ישראל בשחמט. בשנת 2022 זכה באליפות ישראל לנוער (עד גיל 20) ובהמשך השנה גם באליפות ישראל.

## ביוגרפיה

עידו גורשטיין החל לשחק שחמט בגיל שש והצטרף למועדון כפר סבא, ומאז הוא מייצג את המועדון, בשנים האחרונות במסגרת הליגה הלאומית.

ב-2022 זכה באליפות ישראל לנוער עד גיל 20 ולאחר מכן באליפות ישראל לאחר שצבר 7.5 נקודות מ־9 אפשריות (ללא הפסד ויתרון של נקודה אחרי הבאים אחריו) בעודו חייל בשירות סדיר בצה"ל והיה לאלוף ישראל הצעיר ביותר מ-2006.

ב-2023 נבחר לרשימת פורבס ישראל "30 עד 30".

## קבלת דרגות בין-לאומיות
* 2021 – אמן בין-לאומי
* 2023 – רב-אמן

## מבחר תחרויות בהן השתתף
* אליפות ישראל בשחמט: 2021, 2022
* אולימפיאדת השחמט 2024

## קישורים חיצוניים

* הפרופיל של עידו גורשטיין, באתר האיגוד הישראלי לשחמט
* משחקיו של עידו גורשטיין, באתר 365chess 

## הערות שוליים

קטגוריה:אלופי ישראל בשחמט
קטגוריה:אלופי ישראל לנוער בשחמט
קטגוריה:רבי-אמנים ישראלים
קטגוריה:נציגי ישראל באולימפיאדת השחמט
קטגוריה:פורבס 30Under30: ישראל
קטגוריה:כפר סבא: אישים
קטגוריה:ישראלים שנולדו ב-2002
ג'ורג' ולינגטון

**ג'ורג' לואיס ולינגטון** (באנגלית: **George Louis Wellington**; 28 בינואר 1852 – 20 במרץ 1927) היה פוליטיקאי אמריקאי, איש המפלגה הרפובליקנית, שכיהן כחבר הסנאט של ארצות הברית, וייצג את מדינת מרילנד בשנים 1897–1903. לפני כן ייצג את המחוז השישי של מרילנד בבית הנבחרים של ארצות הברית.

## ביוגרפיה
ולינגטון נולד ב-28 בינואר 1852 בקמברלנד שבמרילנד, לאב מהסן ואם מבוואריה. הוא למד בבית ספר גרמני וקיבל גם שיעורים פרטיים. בשנת 1870 החל לעבוד כפקיד בבנק Second National Bank בקמברלנד, ובהמשך שימש כקופאי.

בין השנים 1882–1888 ושוב ב־1890 שימש כגזבר מחוז אלגני במרילנד. בשנת 1889 ניסה ללא הצלחה להיבחר למבקר המדינה של מרילנד, אך מונה כעוזר הגזבר הפדרלי בבולטימור בשנים 1890–1893.

ב־1892 ניסה להתמודד על מושב בקונגרס ה־53, אך הפסיד בבחירות. שנתיים לאחר מכן, ב־1894, נבחר מטעם המפלגה הרפובליקנית לבית הנבחרים של ארצות הברית למושב הקונגרס ה־54. לאחר כהונה אחת בלבד נבחר ב־1896 לסנאט של ארצות הברית, וכיהן שם קדנציה אחת (1897–1903). הוא בחר שלא להתמודד שוב ב־1902. כסנאטור, כיהן כיו"ר ועדת הסנאט להקמת אוניברסיטה לאומית בארצות הברית.

ב־4 בספטמבר 1900 פרש רשמית מהמפלגה הרפובליקנית והביע תמיכה במועמד הדמוקרטי לנשיאות, ויליאם ג'נינגס ברייאן, שהתמודד בפעם השנייה מול הנשיא ויליאם מקינלי. למחרת, ב־5 בספטמבר, דיווח הניו יורק טיימס על נאומו בקמברלנד, במעמד ברייאן עצמו. בנאומו מתח ולינגטון ביקורת חריפה על מדיניות מקינלי בנוגע למלחמת ארצות הברית–ספרד ותוצאותיה, לאיי הפיליפינים, לפוארטו ריקו ולענייני דרום אפריקה. הוא טען כי המדיניות פוגעת בעקרונות החוקה האמריקנית וביסודות שעליהם הוקמה המדינה.

בשנת 1913 ניסה שוב להיבחר לסנאט, הפעם מטעם המפלגה הפרוגרסיבית, אך נכשל. לאחר מכן הקדיש את זמנו לפעילות אזרחית, כיהן כנשיא שני בנקים, והשקיע ברכבות חשמליות ובחברות חשמל בעיר הולדתו קמברלנד.

וולינגטון נפטר ב-20 במרץ 1927 בקמברלנד ונקבר בבית העלמין רוז היל.

## קישורים חיצוניים

* 
* 

קטגוריה:אמריקאים ילידי מרילנד
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הרפובליקנית
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1852
קטגוריה:אמריקאים שנפטרו ב-1927
דיאלה

**דיאלה** (באלבנית: **Diellë**, בתרגום לעברית: "שמש") היא מערכת בינה מלאכותית שפותחה על ידי  של אלבניה. היא הוצגה בינואר 2025 כעוזר וירטואלי המשולב בפלטפורמת הממשל האלקטרוני , שתפקידו לסייע לאזרחים בשירותים ציבוריים מקוונים ובהנפקת מסמכים דיגיטליים. בספטמבר 2025, בעקבות צו נשיאותי שהסמיך את ראש הממשלה אדי רמה לפקח על יצירתו של שר בינה מלאכותית וירטואלי, מונתה דיאלה באופן רשמי ל"שרת הרכש הציבורי" של המדינה, במהלך שהפך אותה למערכת הבינה המלאכותית הראשונה בעולם שממלאת תפקיד ממשלתי בדרג שר.

## היסטוריה
דיאלה פותחה על ידי מעבדת הבינה המלאכותית של  במטרה לספק חיבור קולי וטקסטואלי לאזרחים דרך מערכות הממשלה הדיגיטליות. המערכת, המיוצגת על ידי אווטאר מונפש בלבוש אלבני מסורתי, הושקה בינואר 2025, ובסמכותה הנפקת מסמכים ממשלתיים עם חותמות דיגיטליות. עד ספטמבר אותה שנה, היא סייעה בהנפקת יותר מ-36,600 מסמכים ונתנה כמעט 1,000 סוגי שירותים.

כדי להנגיש את דיאלה לציבור, עוצבה לה דמות וירטואלית נשית הלובשת בגדים מסורתיים אלבניים. השחקנית האלבנית אנילה בישה שיחקה ודיבבה את האווטאר של דיאלה המופיע בפלטפורמת הממשל האלקטרוני , במסגרת הסכם הנמצא בתוקף עד דצמבר 2025.

דיאלה פועלת כחלק מפורטל , פלטפורמת השירותים הדיגיטליים הרשמית של ממשלת אלבניה, המספקת לאזרחים ולעסקים גישה למגוון רחב של שירותים אדמיניסטרטיביים דרך האינטרנט.

ב-11 בספטמבר 2025, מונתה דיאלה רשמית לתפקיד "שרה לענייני רכש ציבורי" בממשלת אלבניה. המינוי הגיע בעקבות צו נשיאותי שהסמיך את ראש הממשלה לפקח על הקמתו ותפעולו של שר וירטואלי המופעל על ידי מערכת בינה מלאכותית. המערכת מתוכננת לקבל בהדרגה את סמכויות הרכש של המדינה, וזאת במטרה להפחית את השפעות הפוליטיקה והשוחד על הליכי המכרזים שלה. המינוי הוא חלק משורת רפורמות רחבות יותר במדינה כנגד שחיתות, וצעדים שמטרתם להתאים את אלבניה ל.

ראש הממשלה אדי רמה הצהיר כי דיאלה תסייע להבטיח ש"מכרזים ציבוריים יהיו נקיים משחיתות ב-100%".

## הערות שוליים

קטגוריה:תוכנות שהושקו ב-2025
קטגוריה:שרי ממשלת אלבניה
קטגוריה:בינה מלאכותית
היום יהיה שמח

**"היום יהיה שמח"** הוא סינגל של הזמר-יוצר הישראלי נתן גושן, שיצא לאור ב-13 במאי 2020. השיר הוא הסינגל השישי והאחרון מתוך אלבומו השישי של גושן, "באתי לחלום", שיצא לאור ב-16 בפברואר 2020.

## רקע וכתיבה
השיר נכתב והולחן על ידי נתן גושן, והופק מוזיקלית על ידי סתיו בגר. השיר נחשב למעבר בסגנון המוזיקלי של גושן, שכן הוא שילב בו לראשונה אלמנטים של מוזיקת דאנס, פופ וטראנס. במילים שצירף לשיר, גושן כתב:

.

השיר, הנושא מסר של אופטימיות ושמחת חיים, משקף את השינוי שחל בחייו של גושן. הוא נכתב בתקופה בה התקרב לדת, ומילותיו מבטאות את הרצון לראות את הטוב גם ברגעים קשים.

## הצלחה
השיר זכה להשמעות רבות בתחנות הרדיו והגיע למקום 13 במצעד השנתי של כאן מורשת לשנת ה'תש"ף.

## מיקומי שיא

## קישורים חיצוניים

## הערות שוליים

קטגוריה:שירים בעברית
קטגוריה:שירי נתן גושן
קטגוריה:שירים שנכתבו על ידי נתן גושן
קטגוריה:שירים שהולחנו על ידי נתן גושן
קטגוריה:שירים שהופקו על ידי סתיו בגר
ויליאם דוהורסט מריק

**ויליאם דוהורסט מריק** (באנגלית: **William Duhurst Merrick**; 25 באוקטובר 1793 – 5 בפברואר 1857) היה חבר הסנאט של ארצות הברית מטעם מרילנד, וכיהן בתפקיד בין השנים 1838 ל-1845.

## ביוגרפיה
מריק נולד ב-25 באוקטובר 1793 באנאפוליס שבמרילנד, והשלים לימודים קדם-אקדמאיים. בהמשך השלים את לימודיו באוניברסיטת ג'ורג'טאון בוושינגטון הבירה.

מריק מילא מספר תפקידים מקומיים ושירת במלחמת 1812. הוא כיהן כרשם הצוואות של מחוז צ'ארלס, מרילנד, בין השנים 1825 ל-1832. הוא למד משפטים, הוסמך כעורך דין והחל לעסוק בכך בפורט טובקו, מרילנד.

בין השנים 1832 ל-1838, כיהן מריק בבית הנבחרים של מרילנד. ב-1838 נבחר מטעם המפלגה הוויגית לסנאט של ארצות הברית כדי למלא את המושב שהתפנה בעקבות מותו של ג'וזף קנט. הוא נבחר מחדש ב-1839 וכיהן בין ה-4 בינואר 1838 ל-3 במרץ 1845. בסנאט, כיהן מריק כיו"ר הוועדה לענייני מחוז קולומביה (הקונגרסים ה-26 וה-27), וכחבר בוועדה לענייני דואר ודרכי דואר (הקונגרסים ה-27 וה-28).

לאחר סיום כהונתו בסנאט, כיהן מריק בשנת 1850 כחבר בוועידה החוקתית של המדינה. הוא נבחר שוב לבית הנבחרים, וכיהן מינואר 1856 ועד מותו ב-5 בפברואר 1857 בוושינגטון הבירה. מריק נקבר בבית הקברות מאונט אוליבט, ולאחר מכן נקבר מחדש בבית הקברות בכנסייה הקתולית סנט מרי בניופורט. בניו, ויליאם מתיוס מריק וריצ'רד ט. מריק, היו גם עורכי דין בולטים. ויליאם מתיוס, הכומר הקתולי הראשון יליד אמריקה, היה גיסו.

## קישורים חיצוניים
*
*

קטגוריה:אנשי הכוחות המזוינים של ארצות הברית במלחמת 1812
קטגוריה:בוגרי אוניברסיטת ג'ורג'טאון
קטגוריה:עורכי דין אמריקאים במאה ה-19
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הוויגית
קטגוריה:אמריקאים שנולדו ב-1793
קטגוריה:אמריקאים שנפטרו ב-1857
צ'ארלס גיבסון

**צ'ארלס הופר גיבסון** (באנגלית: **Charles Hopper Gibson**; 19 בינואר 1842 – 31 במרץ 1900) היה חבר הסנאט של ארצות הברית מטעם מרילנד, שכיהן בין השנים 1891–1897. הוא גם כיהן כחבר בית הנבחרים של ארצות הברית בין השנים 1885–1891.

## ביוגרפיה
גיבסון נולד ב-19 בינואר 1842 ליד סנטרוויל שבמרילנד, ולמד באקדמיית סנטרוויל ובבית הספר ארצ'ר במחוז הרפורד. הוא השלים את לימודיו בוושינגטון קולג' בצ'סטרטאון, מרילנד, למד משפטים, והתקבל כעורך דין בשנת 1864, והחל לעסוק בעריכת דין באיסטון, מרילנד .

הנשיא אנדרו ג'ונסון מינה את גיבסון לגובה מיסי ההכנסה במחוז החוף המזרחי של מרילנד, אך המינוי לא אושר. בשנת 1869 מונה למבקר ולנציב בממשלת מדינת מרילנד, וב־1870 התפטר מתפקידו כדי לקבל את משרת התובע הכללי של מחוז טלבוט, מרילנד, תפקיד שבו שירת בין 1871 ל־1875.

גיבסון נבחר מטעם המפלגה הדמוקרטית לבית הנבחרים של ארצות הברית למושבי הקונגרס ה־49, ה־50 וה־51, כנציג מחוז הקונגרס הראשון של מרילנד, וכיהן בתפקידו בין 4 במרץ 1885 ועד 3 במרץ 1891. בשנת 1890 לא התמודד לבחירה מחדש. בשנת 1889 נישא למרייטה פאוול הולידיי, והשניים התגוררו באחוזת רטקליף שבמחוז טלבוט.

לאחר מכן מונה, ובהמשך גם נבחר, מטעם המפלגה הדמוקרטית כחבר הסנאט של ארצות הברית כדי למלא את מושבו של הסנאטור אפרים קינג וילסון השני, שנפטר. הוא כיהן כסנאטור מ־19 בנובמבר 1891 ועד 3 במרץ 1897. במהלך כהונתו בסנאט שימש גיבסון כיו"ר ועדת התעשייה בקונגרס ה־53.

לאחר סיום כהונתו בסנאט, חזר גיבסון לעסוק בעריכת דין, וב-31 במרץ 1900 נפטר בוושינגטון הבירה ונקבר בבית הקברות צ'סטרפילד בעיר הולדתו סנטרוויל.

## קישורים חיצוניים

*
*

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1842
קטגוריה:אמריקאים שנפטרו ב-1900